Imbarės seniūnija

Imbarės seniūnija – administracinis-teritorinis vienetas Kretingos rajono savivaldybės teritorijos šiaurės rytuose, Žemaitijos etnografiniame regione. Centras – Salantai (į seniūnijos teritoriją neįeina), administracijos pastate veikia ir Salantų miesto seniūnija. Geografija Seniūnija įsikūrusi aplink Salantų miestą, pro ją teka Salantas. Seniūnijos plotas 14 921 ha. Pagrindinis kelias – 169 Skuodas–Plungė . Dalis seniūnijos priklauso Salantų RP teritorijai, yra Erlėnų geomorfologinis draustinis, Minijos ichtiologinis draustinis. Istorija XVI a. minima Imbarės vaitija. 1585 m. jai priklausė Imbarė, Barzdžiai, Klausgalvai, Kūlupėnai, Vainiutaičiai, 1593 m. – Imbarė ir Kūlupėnai. 1919 m. įkurta Imbarės seniūnija. 1940 m. panaikinta, 1941 m. birželio mėn. pabaigoje atkurta, 1944 m. spalio mėn. pavadinta Imbarės apylinke. Administracinis seniūnijos centras buvo Imbarė. Seniūnijai vadovavo seniūnijos kaimų atstovų sueigoje (krivūlėje) renkamas seniūnas, o jį pavadavo seniūno padėjėjas. 1995 m. seniūnija naujai įkurta kaip smulkiausias Kretingos rajono savivaldybės administracinis-teritorinis vienetas vietoje Imbarės apylinkės. Ji apima buvusio Salantų valsčiaus teritorijos šiaurės rytinę dalį (išskyrus Salantų miestą). Kultūros paveldas Archeologijos objektai Imbarės, Laivių ir Reketės piliakalniai, Imbarės, Laivių ir Reketės kapinynai, Erlėnų ir Nerėpų (Šaučikių) senovės žemdirbystės vietos. Architektūros objektai Barzdžių Medsėdžių sodyba (seniausias Lietuvoje namas, 1643 m.), Gargždelės Šv. Barboros ir Gaidžio kalno koplyčios, Kalnalio Šv. Lauryno bažnyčios statinių kompleksas, Pesčių (Leliūnų) buv. dvaro sodybos fragmentai. Istoriniai-memorialiniai objektai Gargždelės Orvidų sodyba, Salantų 1831 m. sukilėlių korimo ir laidojimo vieta, Pesčių (Klecininkų) ir Žvainių paminklai Žemaičių apygardos partizanams, Salantų žydų holokausto vieta. Laidojimo vietos Bajoralių, Barzdžių, Erlėnų I, Erlėnų II, Gedgaudžių, Imbarės I, Imbarės II, Jakštaičių, Juodupėnų, Klausgalvų, Klausgalvų Medsėdžių, Laivių I, Laivių II, Mažųjų Žalimų, Narmantų, Nerėpų, Nerėpų (Šaučikių), Pesčių I, Pesčių II, Pesčių (Klecininkų), Skaudalių, Tuzų I, Tuzų II, Žeimių kaimų senosios kapinės (Kapeliai, Markapiai), Gargždelės (Salantų) ir Kalnalio kapinės, Salantų žydų senosios kapinės. Mitologiniai-sakraliniai objektai Alko alkakalnis, Šventasis ąžuolas ir šaltinis, Alko, Gargždelės, Imbarės I, Imbarės II akmenys su dubenimis, Dvarčininkų, Laivių I, Laivių II ir Laivių III mitologinės kalvos (Pilalės), Imbarės I, Imbarės II, Imbarės III, Imbarės-Skaudalių alkvietės, Imbarės I ir Imbarės II akmenys su dubenėliais, Imbarės ir Laivių mitologiniai akmenys (Laumės kūliai), Žvainių Gaidžio kalnas. Gyvenvietės Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis): Istorinės gyvenvietės (1923 m. surašymas): Barkeliai, k. – 26 gyv. Degimai, k. – 78 gyv. Edvardavo dvaras – 11 gyv. Imbarės dvaras – 56 gyv. Imbarės Medsėdžiai, k. – 54 gyv. Jurgaičiai, k. Kurcinai, palivarkas, kaimas – 23 gyv. Naujieji Salantai, kaimas, miestelis – 140 gyv. Naujosios Imbarės dvaras – 41 gyv. Perkūnkaimis, k. Rokiškė, k. – 42 gyv. Salantėliai, palivarkas – 9 gyv. Skaudaliai, kaimas Skilandžiai Santeklė (Sontaklė), vs. – 14 gyv. Titnagai, k. Urbaičiai, k. – 51 gyv. Vingeliai (Vinginė), k. – 65 gyv. Seniūnaitijos 2009 m. įsteigtos 6 seniūnaitijos: Erlėnų seniūnaitija: Alkos, Dvarčininkų, Dvaralio, Erlėnų, Kalniškių, Kadagyno, Nerėpų, Šaučikių kaimai Imbarės seniūnaitija: Gargždelės, Gedgaudžių, Gaivališkės, Imbarės kaimai, Reketės, Skaudalių, Žvainių kaimai Juodupėnų seniūnaitija: Juodupėnų, Jakštaičių, Kirkšių, Narmantų kaimai Kalnalio seniūnaitija: Barzdžių, Barzdžių Medsėdžių, Klecininkų, Klausgalvių Medsėdži, Klausgalvų, Kalnalio, Šalyno kaimai Laivių seniūnaitija: Laivių, Tuzų, Žeimių kaimai Leliūnų seniūnaitija: Bargalio, Bajoralių, Leliūnų, Mažųjų Žalimų, Pesčių, Žudgalio kaimai Šaltiniai